Source: https://tampere.cloudnc.fi/fi-FI/Toimielimet/Kaupunginhallitus/Kokous_642020/Elakoon_Etelapuisto_ryn_kuntalaisaloite_(137172)
Timestamp: 2020-07-12 13:05:15+00:00

Document:
Eläköön Eteläpuisto ry:n kuntalaisaloite Tampereen Eteläpuiston säilyttämiseksi | Tampere esityslistat ja pöytäkirjat
Eläköön Eteläpuisto ry:n kuntalaisaloite Tampereen Eteläpuiston säilyttämiseksi
§ 156 Eläköön Eteläpuisto ry:n kuntalaisaloite Tampereen Eteläpuiston säilyttämiseksi
Hankejohtaja Tero Tenhunen, puh. 050 540 2860, asemakaavapäällikkö Elina Karppinen, puh. 040 800 4908 ja yleiskaavapäällikkö Pia Hastio, puh. 040 801 6917, etunimi.sukunimi@tampere.fi
Tampereen kaupunginvaltuuston ja -hallituksen edustajat ovat vastaanottaneet Eläköön Eteläpuisto ry:n adressin 25.11.2019 Tampereen Eteläpuiston säilyttämiseksi kaupunkipuistona, ja uudistamiseksi tamperelaisille avoimena virkistysalueena. Asia käsitellään kuntalaisaloitteena, sillä yhdistyksen jättämässä adressissa on yli 16.000 allekirjoitusta ja näin ollen kuntalain 23 § tarkoittama määrä yli kaksi prosenttia kunnan asukkaita.
Yhdistys perustelee esitystään puiston historiallisella merkityksellä ja kytkeytymisellä Hämeenpuistoon sekä mahdollisuudella kehittää Eteläpuistosta Suomen oloissa poikkeuksellisen hyvä kaupunkipuisto Tampereen keskustan täydennysrakentaminen ja uudet asukkaat silmällä pitäen. Yhdistys esittää, että Eteläpuiston muuttamisesta tiiviiksi asuinalueeksi on luovuttava ja että laajaa kaupunkipuistoa ei korvaa suunnitelmissa ehdotettu rantareitti. Yhdistyksen mielestä on huolehdittava, että kulttuurihistoriallisesti arvokkaan Hämeenpuiston eteläpään ilme säilyy. Yhdistys ei hyväksy Tampereen valtatien uutta linjausta ja Hämeenpuiston päätteeksi esitettyä tornitaloa.
Kaupunginhallitus on käsitellyt Viiden tähden keskusta -kehitysohjelman tilannekatsausta sekä tavoitteita ja linjauksia 13.5.2019 § 205. Keskustan eteläisten kaupunginosien kehittämisestä kaupunginhallitus linjasi, että ”Viinikanlahden uuden kaupunginosan kehittäminen toteutetaan pääosin ennen Eteläpuiston ja Nalkalan alueen toteutusta. De Gamlas Hemin ja kulkutautisairaalan kortteleita voidaan kehittää samanaikaisesti Viinikanlahden alueen kanssa."
Eteläpuiston asemakaavoitus on keskeytetty eikä aluetta koskevasta suunnitelmaratkaisusta päättäminen ole ajankohtaista. Kaupunginhallitus on käsitellyt asemakaavoitusohjelmaa 25.11.2019 § 499 ja linjannut Eteläpuiston osalta kaupunginhallituksen 13.5.2019 tekemän keskustan kehittämisohjelman linjauksen mukaisesti ”Viinikanlahden uuden kaupunginosan kehittäminen toteutetaan pääosin ennen Eteläpuiston toteutusta. Nalkalan alueen, De Gamlas Hemin ja kulkutautisairaalan kortteleita voidaan kehittää samanaikaisesti Viinikanlahden alueen kanssa. Eteläpuiston ranta-alueen asemakaavoitusta ei tehdä asemakaavoitusohjelman vuosina 2020-2024." Lisäksi kaupunginhallitus toteaa, että pormestariohjelman mukaisesti ”Eteläosaan tehdään uusi suunnitelma, jossa säilytetään nykyinen rantaviiva, kevennetään rakentamista ja säilytetään puistomainen virkistyskäyttö."
De Gamlas Hemin tontilla voidaan toteuttaa päiväkoti voimassa olevan asemakaavan pohjalta. Kulkutautisairaalan tontin asemakaavatyön käynnistämistä selvitetään. Näiden kaupungin ruutukaava-alueeseen ja rakennettuun kaupunkiympäristöön vanhastaan kuuluvien korteleiden vaikutus ranta-alueisiin ja puistoihin on vähäinen.
Eläköön Eteläpuisto ry:n kuntalaisaloitteeseen Tampereen Eteläpuiston säilyttämiseksi annetaan perustelutekstissä oleva vastaus.
Eläköön Eteläpuisto ry, Aleksi Jäntti, Jaakko Stenhäll, Mikko Nurminen, Teppo Rantanen, Lauri Savisaari, Taru Hurme, Virpi Ekholm, Tero Tenhunen, Elina Karppinen, Pia Hastio
Adressi.pdf (pdf, 52 kt)
Kuuntele Adressi.pdf
§ 150 Kokouksen laillisuus ja päätösvaltaisuus
§ 151 Pöytäkirjan tarkastus
§ 152 Tampereen kaupunkikonsernin maankäytön toteuttamisen ja investointien pitkän aikavälin suunnitelma (PALM) 2021-2035 ja tavoiteltava investointitaso 2021-2024
§ 153 Takaajan suostumus Sentteri Tampere Oy:n lainan lyhennysohjelman muuttamiselle
§ 154 Eron myöntäminen kaupunginhallituksen varajäsenelle luottamustoimesta sekä täydennysvaali
§ 155 Tiederahaston toimikunnan nimi ja toimintaperiaatteet
§ 157 Lautakuntien ja jaostojen ym. sekä viranhaltijoiden ym. päätösten otto-oikeus
§ 158 Tiedoksi merkittävät asiat
§ 159 LISÄPYKÄLÄ: Määräaikainen vapautus joidenkin tilavuokrien maksuvelvollisuudesta koskien kaupungin ja valtion asettamia toimintarajoituksia tiloissa (lisäpykälä)

References: § 156
 § 205
 § 499

§ 150

§ 151

§ 152

§ 153

§ 154

§ 155

§ 157

§ 158

§ 159